PMIndiaData/PMIndiaSum huggingface dataset:
মন্ত্রীমন্দলনা ভারত অমসুং অর্জেন্তিনাগী মরক্তা তুরিজমদা য়ানা ৱারোল খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং অর্জেন্তিনাগী মরক্তা তুরিজমগী লমদা য়ানা ৱারোল খুৎয়েক পীনবদা অয়াবা পীখ্রে। তুরিজমগী লমদা ভারত অমসুং অর্জেন্তিনাগী মরক্তা খুৎয়েক পীনবা অসিনা তুরিজমগী সেক্তরদা তেংবাং পীনবা হেঙ্গৎহন্নবগীদমক ইন্সতিত্যুস্নেল মেকানিজম অমা শেমগৎপদা পার্তী অনিমক্তা মতেং ওইরগনি।
প্রধান মন্ত্রী, শ্রী নরেন্দ্র মোদী অমসুং কেনয়াগী হান্নগী প্রধান মন্ত্রী, ঐচ.ই. রাইলা অমোলো ওদিঙ্গাগী মরক্তা পাংথোকপা মীফম

প্রধান মন্ত্রী, শ্রী নরেন্দ্র মোদীনা মরন্নাইগী ওইবা থবক অমগীদমক্তা হৌজিক ভারত্তা লাক্লিবা কেনয়াগী হান্নগী প্রধান মন্ত্রী, ঐচ.ই. রাইলা অমোলো ওদিঙ্গাগা ঙসি উন্নখ্রে। লুচিংবা অনি অসিনা দিকেদ কয়াদগী মখোয়গী মরক্তা লৈনরক্লিবা মরুপ-মপাংগী মরীগী মতাংদা ৱাফম কয়া নীংশিংনখি। প্রধান মন্ত্রী মোদীনা চাউরাকপা চহি অহুম মখায়গী মতুংদা শ্রী ওদিঙ্গাগা অমুক্কা হন্না উন্নবা ফংবদা নুংঙাইবা ফোংদোকখি। ইং ২০০৮দগী হৌদুনা ভারত অমসুং কেনয়াগী মফমশিংদা শ্রী ওদিঙ্গাগা উন্নখিবা অমসুং ইং ২০০৯ অমসুং ২০১২দা পাংথোকখিবা ভাইব্রেন্ত গুজরাত সম্মিত্তা শ্রী ওদিঙ্গানা শৌগৎখিবগী থৌওংশিংবু প্রধান মন্ত্রী মোদীনা নীংশিংখি। লুচিংবা অনিমক্না পাম্বা মান্নবা হীরম কয়াগী মতাংদসু মখোয়না ৱারী শাখি। প্রধান মন্ত্রী মোদীনা ভারত অমসুং কেনয়াগী মরীবু হেন্না ফগৎহন্নবা খোঙফম চেৎপগী ৱাফমস ফোংদোকখি। প্রধান মন্ত্রীনা শ্রী ওদিঙ্গানা হকশেল ফনা লৈনবা অমসুং তুংগী থবক কয়াদা মায় পাকপা ওইয়ু হায়নসু য়াইফ পাউজেল পীখি।
প্রগতিগী  থোংদা  প্রধান মন্ত্রীগী  ৱারী-ৱাতাই

প্রধানমন্ত্রী শ্রী নরেন্দ্র মোদীনা ঙসি মহাক্কী কুনতরেৎ শুবা প্রগতি – আইসিতিদা য়ুম্ফম ওইবা, প্রো-এক্তিব গোবর্নেন্সকীদমক মল্তি-মোদেল প্লেতফোর্ম অমসুং মতম চানা থবক পাইখৎপগী মতাংদা ৱারী ৱাতাইগী থৌরম অমা পাংথোকখ্রে। হৌজিক ফাওবদা পাংথোকখিবা প্রগতিগী মীফম ২৬ তা লুপা কোতি লাখ ১১ হেনবগী অপুনবা ইনবেস্তমেন্ত অমগা লোয়ননা প্রোজেক্তশিংগী অপুনবা রিভ্যু অমা য়েংখি। সেক্তরশিংগী রেঞ্জ অমদা মীয়ামগী ৱাকৎশিংগী মতাংদা লৌখিবা ৱারেপশিংসু য়েংশিনখি। ঙসি কুনতরেৎ শুবা মীফমদা প্রধান মন্ত্রীনা রেলৱে, লম্বী-থোং অমসুং পৱার সেক্তরশিংদা ইনফ্রাস্ত্রকচর প্রোজেক্ত নিপালগী প্রোগ্রেসশিং নৌহৌনা য়েংশিনখি। প্রোজেক্তশিং অসি বিহার, ঝার্খন্দ, ছত্তিসগর, মধ্য প্রদেশ, হিমাচল প্রদেশ, উত্তর প্রদেশ, উত্তরাখন্দ, মহারাষ্ট্রা, ওরিষা, চান্দিগর, অন্ধ্র প্রদেশ, দিল্লী, গুজরাত, রাজস্থান, ৱেস্ত বেঙ্গোল, সিক্কিম অমসুং অরুনাচল প্রদেশ য়াওনা তোঙান তোঙানবা রাজ্যশিংদা শন্দোক্লি। প্রধান মন্ত্রীনা হৌজিক দিস্ত্রিক্ত/রিফরেল হোস্পিতালশিংদা শৈদাংলিবা অনৌবা মেদিকেল কোলেজশিং লিংখৎনবা স্কিমশিং ইমপ্লিমেন্ত তৌবগী প্রোগ্রেস নৌহৌনা য়েংশিনখি। প্রধান মন্ত্রীনা হায়খি মদুদি ২০১৪ গী এপ্রিল ১৪দগী ২০১৮গী মে ৫ ফাওবা চত্থখিবা গ্রাম স্বরাজ অভিয়ানগী অহানবা ফেজনা খুঙ্গং ১৬,০০০ হেনবদা কেন্দ্র সরকারগী মরুওইবা স্কিম তরেৎ মায় পাক্না ইমপ্লিমেন্ত তৌবদা চাওনা মায় পাকপা ফংখি। গ্রাম স্বরাজ অভিয়ানগী অনিশুবা ফেজ অসি শোত্থরিবা জিলাশিংদা লৈরিবা খুঙ্গং ৪০,০০০ হেনবদা হৌজিক চত্থবা হৌরে হায়না মহাক্না ফোংদোকখি। মসিগা মরি লৈননা আগস্ত ১৫ ফাওবদা খ্বাইদগী ফবা ওইথোকপা য়াবা মহৈশিং ফংনবগী মায়কৈদা থবক তৌনবা মহাক্না কেন্দ্র সরকার অমসুং রাজ্য সরকার অনিমক্কী ওফিসার পুম্নমক্তা খংহনখি। সৌভাগ্য য়োজনাগী মখাদা হৌজিক ফাওবগী প্রোগ্রেস অদুদা প্রধান মন্ত্রীনা থাগৎপা ফোংদোকখি অমদি লেপখিবা মতমগী মনুংদা ইমুং কোতি ৪ দা ইলেক্ত্রিসিতি কনেক্সন ফংহন্নবগী তার্গেৎ অদু ফংনবা হোৎনবা য়াবা পুম্নমক হোৎননবা হায়খি।
মন্ত্রীমন্দলনা ভারতকী সংবিধানগী মঙাশুবা সেদ্যুলগী মখাদা রাজস্থানগা মরি লৈনবা সেদ্যুল এরিয়াশিং লাওথোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কন্সতিত্যুসন ওর্দর(সি.ও.)১১৪ তারিক ১২ ফেব্রুৱারী ১৯৮১ ককথৎতুনা অমসুং অনৌবা কন্সতিত্যুসন ওর্দর চৎনহন্দুনা ভারতকী সংবিধানগী মঙাশুবা সেদ্যুলগী মখাদা রাজস্থানগা মরি লৈনবা সেদ্যুল এরিয়াশিং লাওথোকপদা অয়াবা পীখ্রে। অনৌবা সি.ও. চৎনহনবনা রাজস্থানগী সেদ্যুল ত্রাইবকী মীয়ামনা ভারত সংবিধানগী মঙাশুবা সেদ্যুলগী মখাদা ফংলিবা কান্নবশিং অদু ফংবা ঙমহল্লগনি। রাজস্থান সরকারনা ভারতকী সংবিধানগী মঙাশুবা সেদ্যুলগী মখাদা রাজস্থান রাজ্যদা সেদ্যুল এরিয়াশিং পাকথোক চাউথোকহন্নবা হায়জরকখি। কান্নবা ফংলবশিং: রাজস্থানগী বান্সৱারা, দুংগরপুর, প্রতাপগর, অমদি উদয়পুরগী মচেৎ খরা, রাজসমন্দ, চিত্তোরগর, পালী অমদি সিরোহী জিলাদা লৈরিবা সেদ্যুল ত্রাইবশিংনা ভারতকী সংবিধানগী মঙাশুবা সেদ্যুলগী মখাদা ফংলিবা প্রোতেক্তিব ওইবা খোংথাংশিংগী কান্নবা ফংলগনি। সেদ্যুল এরিয়াশিং লাওথোকপা অসিদা অহেনবা শেনফম চাদিং তৌবা মথৌ তাদে। মসি ত্রাইবেল সব-প্লান (হৌজিক্না ত্রাইবেল সব-স্কিম হায়না মমিং হোংলবা)গী শরুক অমা ওইগনি। য়ুম্ফম: ভারত সংবিধানগী আর্তিকল ২৪৪(১)গী মঙাশুবা সেদ্যুলগী পেরগ্রাফ ৬(১)গী মতুং ইন্না ‘সেদ্যুল এরিয়া’ হায়বদি রাষ্ট্রপতিনা মহাক্কী ওর্দরদা সেদ্যুল এরিয়া লাওথোকপা য়ারিবা অদুগুম্লবা মফমশিং অদুনি। সংবিধানগী মঙাশুবা সেদ্যুলগী পেরাগ্রাফ ৬(২)গী মতুং ইন্না রাষ্ট্রপতিনা মতম অমা হেক্তদা রাজ্যগী রাজ্যপালগী এদভাইস মতুং ইন্না রাজ্য অমদা সেদ্যুল এরিয়া অমা হেক্তবু পাকথোক চাউথোকহন্নবা ওর্দর পীবা য়াই। সেদ্যুল এরিয়া অসি অহানবা ওইনা ইং ১৯৫০দা খঙনখি। মতুংদা ইং ১৯৮১দা রাজস্থান রাজ্যগীদমক সেদ্যুল এরিয়াশিংবু খন্দোক্তুনা কন্সতিত্যুসন ওর্দরশিং থোকখি। অনৌবা জিলাশিং শেমলকপা অমদি ২০১১গী সেন্সসকী মতুং ইন্না সেদ্যুল ত্রাইবকী মীশিংদা অহোংবা লাকপা মরমনা রাজস্থান সরকারনা রাজস্থান রাজ্যদা সেদ্যুল এরিয়াশিং পাকথোক চাউথোকহন্নবা হায়জরকখি।
মন্ত্রীমন্দলনা ইন্দিয়া দিবেলপমেন্ত ফাউন্দেসন ওফ ওভরসীজ ইন্দিয়ান্স থিংজিনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা নেস্নেল মিসন ফোর ক্লিন গঙ্গা অমসুং স্বচ্ছ ভারত মিসনগুম্বা ভারত সরকারগী ফ্লেগশিপ প্রোগ্রামশিংদা শরুক য়াবা হেঙ্গৎহন্নবা ইন্দিয়া দিবেলপমেন্ত ফাউন্দেসন ওফ ওভরসীজ ইন্দিয়ান্স (আই দি এফ- ও আই) থিংজিনবদা অয়াবা পীখ্রে। য়ুমফম: অ. আই দি এফ- ও আই অসি মন্ত্রীমন্দলনা অয়াবা পীবগা লোয়ননা ইং ২০০৮দা প্রোফিৎ ত্রস্তকীদমক নত্তবা ওতোনোমস অমা ওইনা লিংখৎখি। আ. ফাউন্দেসন অসিনা ইং ২০০৮গী দিসেম্বরদগী ইং ২০১৫গী মার্চ ফাওবদা মীরমদা লৈখ্রবা ভারত মচাশিংগী কম্যুনিতীদগী শুপ্নগী লুপা লাখ ৩৬.৮০ খক্তমক দোনেসন ওইনা ফংবা ঙমখি। ই. অদুম ওইনমক ইং ২০১৫গী এপ্রিলদগী ২০১৮গী মার্চ ফাওবদা ত্রস্ত অসিনা লুপা কোতি ১০.১৬ ফংখি, ফংলিবা কন্ত্রীব্যুসন অয়াম্বা নেস্নেল মিসন ফোর ক্লিন গঙ্গা নত্রগা স্বচ্ছ ভারত মিসন প্রোজেক্তশিংগা মরি লৈনৈ। আই দি এফ- ও আইগী বোর্দ ওফ ত্রস্তীগী ৯শুবা মীফমদা ত্রস্ত অসি ইং ২০১৮গী মার্চ ৩১দা থিংজিন্নবা ৱারেপ লৌখি।
প্রধান মন্ত্রীনা ২০২০গী ফেব্রুৱারী ২৯দা উত্তর প্রদেশকী প্রয়াগরাজদা মেগা দিস্ত্রিব্যুসন কেম্প অমদা দিব্যাংজন অমসুং সেনিয়র সিতিজনশিংদা লিবিং এদশিং অমসুং দিবাইসশিং য়েন্থোক্কনি

প্রধান মন্ত্রী শ্রী নরেন্দ্র মোদীনা ২০২০গী ফেব্রুৱারী ২৯দা উত্তর প্রদেশকী প্রয়াগরাজতা মেগা দিস্ত্রিব্যুসন কেম্প অমদা দিব্যাংজনশিং (এ.দি.আই.পি. স্কিমগী মখাদা) অমসুং সেনিয়র সিতিজনশিং (রাস্ত্রিয়া ভায়োশ্রি য়োজনা-আর.ভি.ৱাই.গী মখাদা)দা লিবিং এদশিং অমসুং দিবাইসশিং য়েন্থোক্কনি। মসিনা লৈবাক অসিদা পাংথোকপা হৌজিক ফাওবগী খ্বাইদগী চাউবা য়েন্থোকপগী কেম্প ওইগনি, মসিদা মশিং য়াম্লবা বেনিফেসরীশিং কোন্সিনগনি লোয়ননা মসিদা য়েন্থোক্কদৌরিবা এপ্লাইন্সশিংগী মশিং অমসুং ভেল্যু অদু খ্বাইদগী য়াম্মি। মেগা কেম্প অসিদা তোঙান তোঙানবা মখলশিংগী এদ অমসুং দিবাইস ৫৬,০০০ হেন্না বেনিফেসরী ২৬,০০০তা লেম্না য়েন্থোক্কনি। এদশিং অমসুং দিবাইসশিং অসিগী মমল অসি লুপা কোতি ১৯ হেল্লি। মসিগী পান্দমদি দিব্যাংজনশিং অমসুং সেনিয়র সিতিজনশিংগী সোসিও-ইকোনোমিক দিবেলপমেন্তকীদমক মখোয়বু নুংতিগী হিংবদা চংগদবা এদশিং অমসুং দিবাইসশিংগী থোংদা তেংবাং পীবনি।
ত্রিপুরাগী স্তেৎহুদ দেদা পি.এম.না নুংঙাইবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ত্রিপুরাগী মীয়ামদা মখোয়গী স্তেৎহুদ দেনা লাকপদা নুংঙাইবা ফোংদোকখ্রে। ত্বীৎ অমদা, শ্রী মোদীনা হায়, “মখোয়গী স্তেৎহুদ দেগী অখন্নবা থৌরম অসিদা ত্রিপুরাগী মীয়ামদা য়াইফ-পাউজেল পীজরি। ত্রিপুরাগী মায়ামগী চৎনবী-নাৎ অমসুং মীনুংশি চাউবা অদুগীদমক ভারত অপুনবদা শোন্নরি। রাজ্য অসিনা লম কয়াদা মায় পাকপা পুরক্লি। ৱাখল্লোন অসি অসুম্মক মখা চৎথদুনা লৈবা ওইরসনু।”
প্রধান মন্ত্রী মোদীনা নাগপুর মেত্রো লমথাখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদগী ভিদিও কনফরেন্সকী খুত্থাংদা নাগপুর মেত্রো লমথাখ্রে। নাগপুর মেত্রোগী কিলোমীতর ১৩.৫ শাংবা খাপ্রি-সিতাবুল্দী সেক্সন অসি দিজিতেলগী থোংদা প্লেক মায়খুম হাংদোকখি। ভিদিও কনফরেন্সকী থোংদা মীয়াম তিনখিবা অদুদা ৱা ঙাংলদুনা প্রধান মন্ত্রীনা মহারাস্ত্রদা অনিশুবা মেত্রো সর্বিস অসিগীদমক নাগপুরগী মীয়াম্বু থাগৎপা ফোংদোকখি। মসি মহাক্কীদমক অখন্নবা মীকুপ অমনি হায়না মহাক্না হায়খি মরমদি ২০১৪দা নাগপুর মেত্রোগীদমক মহাক্না উরেপ-উয়ুং তমখি। মেত্রো অসিনা নাগপুরদা লৈরিবা মীয়ামদা হেন্না ফবা, মমল হোঙবা অমসুং এনভাইরনমেন্ত ফ্রেন্দলী ওইবা ত্রান্সপোর্তেসনগী মওং-মতৌ অমা ফংহল্লগনি হায়না প্রধান মন্ত্রীনা মখা তাখি। কেন্দ্র সরকার অমসুং রাজ্য সরকারনা তুংদা দরকার ওইরক্কদবশিং অদু ৱাখল্লোনদা থমদুনা নাগপুরগী দিবেলপমেন্তকীদমক লেপ্পা লৈতনা থবক তৌরি হায়না প্রধান মন্ত্রীনা হায়খি। নাগপুর মেত্রো অসিনা নহাশিংগীদমক থবক ফংহন্নবগী খুদোংচাবশিং পীরগনি অমদি শহর অসি মখা তানা চাউথোকহনবদসু মতেং ওইরগনি হায়না মহাক্না মখা তাখি। লৈবাক্কী মফম কয়াদা মোদর্ন ত্রান্সপোর্ত সিস্তেম শেমগৎপদা কেন্দ্র সরকারগী ইনিসিয়েতিবশিং শমলপ্না পল্লদুনা প্রধান মন্ত্রীনা হায়খি মদুদি হৌখিবা চহী মরি মখাই অসিদা মেত্রোগী ওপরেস্নেল নেৎৱার্ক কিলোমীতর ৪০০ শেমগৎখ্রে। লৈবাক্কী মফম কয়াদা কিলোমীতর ৮০০গী মেত্রো নেৎৱাক্তা থবক চত্থরি হায়না মহাক্না মখা তাখি। প্রধান মন্ত্রীনা হন্দক্তা হৌদোকখিবা কমন মোবিলিতী কার্দ, ৱান নেসন-ৱান কার্দকী কান্নবশিংগী মতাংদা পনখি। মালেম অসিদা লৈবাক খরা খক্তনা ত্রান্সপোর্তেসনগীদমক অসিগুম্বা কমন মোবিলিতী কার্দ অমা লৈরি হায়না প্রধান মন্ত্রীনা মখা তাখি।
পি.এম.না মহারানা প্রতাপপু মহাক্কী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা মহারানা প্রতাপপু মহাক্কী মপোক কুমওন্না লাকপদা ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; “মথৌনা মরিংজেল লৈরবা মহারানা প্রতাপপু মহাক্কী মপোক কুমওন্না লাকপদা ইকাই খুম্নবা উৎচরি। মহাক্কী থৌনা লৈবা অমসুং মহাক্না থেংনখিবা অৱাবগী পুৱারী অদুনা ইরৈবাকচাশিংবু মতম চুপ্পদা ইথিল পীরগনি।”
মন্ত্রীমন্দলনা ভারত অমসুং ফ্রান্সকী মরক্তা মাইগ্রেসন অমসুং মোবিলিতী পার্তনরশিপ এগ্রীমেন্তকী খুৎয়েক পীনখিবা অদু অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফ্রান্সকী মরক্তা মাইগ্রেসন অমসুং মোবিলিতী পার্তনরশিপ এগ্রীমেন্তকী খুৎয়েক পীনখিবা অদু অয়াবা পীখ্রে। য়ানা চেরোল অসি ফ্রান্সকী রাস্ত্রপতিগী ভারত খোংচৎ মনুংদা ২০১৮গী মার্চ থাদা খুৎয়েক পীনখি। য়ানা চেরোল অসিনা নাকল অনিগী মরক্তা পিপল-তু-পিপল কন্তেক্তশিং, মহৈরোইশিং, একাদেমিকশিং, রিসর্স তৌরিবশিং অমসুং স্কিল প্রোফেস্নেলশিংগী মোবিলিতী থৌগৎপা অমসুং ইরিগুলর মাইগ্রেসন অমসুং হ্যুমেন ত্রাফিকিংগা মরী লৈনবা ইসুশিংদা অহেনবা তেংবাং পীনবা হেঙ্গৎহনবদা অচৌবা মাইলস্তোন অমা রিপ্রজেন্ত তৌরি। য়ানা চেরোল অসি ফ্রান্সকা লোয়ননা ভারতকী লেপ্পা লৈতনা পাকথোক চাউথোক্লিবা শক্লোন য়াম্বা লৈনরিবা মরীগী প্রমান অমনি অমসুং নাকল অনিগী মরক্তা থাজবা হেঙ্গৎহনবগী খুদম অমনি। য়ানা চেরোল অসি হৌরকপদা চহী তরেৎকী মতম অমগীদমক চৎনগনি, জোইন্ত ৱার্কিং গ্রুপ অমগী থোংদা ওতোমেতিক রিন্যুএল অমসুং মোনিতরিং মেকানিজমগীদমক থৌরাংলি।
ইস্তর্ন ইকোনোমিক ফোরমগীদমক রুসিয়াগী ব্লাদিবোস্তোক খোংচৎকী মাংওইননা পীখিবা প্রধান মন্ত্রীগী ৱারোল

ঐহাক ২০১৯গী সেপ্তেম্বর ৫–৬তা রুসিয়াগী ব্লাদিবোস্তোকদা চৎকনি। রুসিয়াগী থাপ্লবা নোংপোক লমদমদা ঐহাক্কী খোংচৎ অসি, ভারতকী প্রধান মন্ত্রী অমগী অহানবা খোংচৎ অসিনা ঐখোয়গী লৈবাক অনিগী অফবা মরীশিংগী পুন্সিল্লিবা অসি খায়দোক্নবা অমসুং মখা তানা চেৎশিলহন্নবা নাকল অনিমক্না পাম্লিবা অদু খঙমিন্নগনি। ঐহাক্কী খোংচৎ অসিগী পান্দমদি – রুসিয়াগী রাস্ত্রপতি শ্রী ব্লাদিমির পুতিনগী বার্তন্দা ৫শুবা ইস্তর্ন ইকোনোমিক ফেরমদা অথোইবা মীথুংলেন ওইনা শরুক য়াবা অমদি মহাক্কা লোয়ননা ২০শুবা ইন্দিয়া–রুসিয়া চহীগী মীফম পাংথোকপনি। ফোরম অসিনা রুসিয়াগী থাপ্লবা নোংপোক লমদমদা ললোন ইতিক অমসুং শেল থাদবগী খুদোংচাবশিং শেমগৎপনি অমসুং লমদম অসিদা ভারত অমসুং রুসিয়াগী মরক্তা নাকল অনিনা কান্নগদবা মওংদা তেংবাং পীনবনি। ঐখোয়গী লৈবাক অনি অসিনা ঐখোয়গী অখন্নবা অমসুং স্ত্রাতেজিক পার্তনরশিপকী অচেৎপা ফাউন্দেসন্দা য়ুমফম ওইবা খ্বাইদগী ফবা মরীশিং থম্লি। লৈবাক অনিমক্না দিফেন্স, সিভিল ন্যুক্লিয়ার ইনর্জী অমসুং সুন্দ্রংবু শান্তি লৈনা শিজিন্নবগী লমশিংদা তেংবাং পীনরি। ঐখোয়না অফবা অমসুং চাউরবা ত্রেদ অমসুং ইনভেস্তমেন্তকী মরীশিং লৈরি। ঐহাক্না ঐহাক্কী মরূপ রাস্ত্রপতি পুতিনগা লোয়ননা ঐখোয়গী লৈবাক অনিগী পার্তনরশিপকী পরিং পুম্নমক্কা লোয়ননা নাকল অনিগী ইন্তরেস্ততা রিজনেল অমসুং ইন্তর্নেস্নেল ইশুশিং খন্ন–নৈননবা মিৎয়েং থম্লি। ইস্তর্ন ইকোনোমিক ফোরমদা শরুক য়ারিবা মালেমগী অতোপ্পা লুচিংবশিং অমসুং মসিদা শরুক য়ারিবা ভারতকী ইন্দস্ত্রী অমসুং বিজিনেসকী মীহুৎশিংগসু উন্ননবা ঐহাক্না মিৎয়েং থম্লি।
ক্বাদতা প্রধান মন্ত্রীগী হৌদোক ৱারোল

রাস্ত্রপতি বাইদেন! প্রধান মন্ত্রী মোরিসন! প্রধান মন্ত্রী সুগা! অহানবা ফিজিকেল ক্বাদ সম্মিত শিন্দুনা ইতিহাসিক ওইরবা অনৌ-অনৌবা খোঙথাং লৌখৎপগীদমক রাস্ত্রপতি বাইদনবু হন্না-হন্না থাগৎচরি৷ ২০০৪ সুনামিগী মতুংদা ইন্দো-পেসিফিক লমদম অসিদা মতেং পাংননবা ঐখোয় লৈবাক মরি ইহান হানবা ওইনা পুন্না চৎমিন্নখ্রে৷ ঙসিদি, মালেম অসিনা কোবিদ-১৯ লাইনা-লাইচৎ লান্থেংনরিবা মতম অসিদা, ক্বাদ ওইনা, মীওইবা জাতিগী খন্দুনা ঐখোয়না অমুক হন্না খুৎশম্নদুনা চৎমিন্নখ্রে৷ ঐখোয়গী ক্বাদ ভেক্সিন ইনিসিয়েতিব অসি ইন্দো-পেসিফিক লৈবাকশিংদা অচৌবা মতেং ওইরগনি৷ সেয়র দেমোক্রেতিক ভেল্যুশিংদা বেজ তৌদুনা, ক্বাদনা পোজিতিব থিঙ্কিং অমদি পোজিতিব এপ্রোচকা লোইননা চংশিন্নবা ৱারেপখ্রে৷ সপ্লাই চেনবু ওইরবসু নত্রগা গ্লোবেল সেক্যুরিতী, ক্লাইমেত এক্সন নত্রগা কোবিদ-১৯ নত্রগা তেক্নোলোজীদা কোওপরেসন পীনববু ওইরবসু, ঐগী কলিগশিংগা হায়রিবা ইসু পুম্নমক খন্ন-নৈনগদৌরিবা অসিদা ঐহাক য়াম্না নুংঙাইবা ফাওগনি৷ ঐখোয়গী ক্বাদনা "ফোর্স ফোর গ্লোবেল গুদ"কী রোল লৌদুনা থবক তৌগনি৷ ক্বাদতা ঐখোয়না কোওপরেসন পীরিবা অসিনা ইন্দো-পেসিফিক অমদি মালেমদা শান্তি লৈহল্লগনি অমসুং চাওখৎপা পুরক্লগনি হায়না ঐনা থাজৈ৷ অদোম্বু থাগৎচরি! দিসক্লেমর: মসি প্রধান মন্ত্রীনা ঙাংখিবা ৱারোল অদুগী মরিক চুম্বা ত্রান্সলেসননি৷ অশেংবা ৱারোল অদুদি হিন্দিদা ঙাংখি৷
জুলাই ৪, ২০২০দা ধর্ম চক্র নুমিৎ/অসার পুর্নিমাদা প্রধান মন্ত্রী ৱা ঙাংগনি

ভারত সরকারগী কলচর মিনিস্ত্রীগী মখাদা লৈবা ইন্তর্নেস্নেল বুদ্ধিস্ত কনফিদেরেসন (আই বি সি)না জুলাই ৪, ২০২০দা ধর্ম চক্র নুমিৎ হায়না অসার পুর্নিমা থৌরম পাংথোক্কনি। নুমিৎ অসিদা , হৌজিক মতমগী উত্তর প্রদেশকী বারানসী ময়াদা লৈবা সরনাথকী সিপাতানাগী দিয়র পার্কতা মহাক্কী সেবক মঙাদা বুদ্ধনা মহাক্কী অহানবা পাউজেল শন্দোকপা হৌখিবা অদু নীংশিংবা ওইবা নুমিৎ অসিদা থৌরম অসি পাংথোক্কদবনি। নুমিৎ অসি মালেমগী মফম কয়াদা লৈবা বুদ্ধিস্তশিংনা ধর্ম চক্র পর্বাত্তানা নুমিৎ নৎত্রগা “ধর্মগী চাকা উংবা” হায়না থৌরম পাংথোক্নরি। নুমিৎ অসি বুদ্ধিস্তশিং অমসুং হিন্দুশিং অনিমক্না মখোয়গী গুরুশিং ইকায়খুম্নবা উৎপা নুমিৎ অমা ওইনা গুরু পুর্নিমা হায়না থৌরম পাংথোক্নরি। ভারত অসি বুদ্ধনা মঙাল ফংখিবা, মহাক্কী ধর্মগী চাকা উংখিবা অমসুং মহাপরিনির্বান ওইখিবা পুৱারীগী মফম অমা ওইবনা, ভারতকী রাস্ত্রপতি রাম নাথ কোবিন্দনা রাস্ত্রপতি ভাবন্দগী ধর্ম চক্র নুমিৎ হৌদোক্কনি। ভগবান বুদ্ধগী শান্তি অমসুং অচুম্বগী পাউজেলশিং অমসুং অৱাবশিং কোক্নবা মহাক্না তাকখিবা লম্বী নিপালগী মরুওইবা য়েংদুনা থৌরম অদুদা প্রধান মন্ত্রী নরেন্দ্র মোদীনা ভিদিওদা পীবা ৱারোল অমা শন্দোক্কনি। হৌদোকপগী থৌরমদা কলচরগী মিনিস্তর প্রাহলাদ পতেল অমসুং মাইনোরিতী এফিয়র্সকী রাজ্য মন্ত্রী কিরন রিজেজু ৱা ঙাংগনি। মোঙ্গোলিয়াগী রাস্ত্রপতিগী অখন্নবা ৱারোল অমা পাথোক্কনি অমসুং ভারত্তগী পুখিবা চহি চা কয়া মোঙ্গোলিয়াদা লিদুনা থম্লক্লবা মমল য়াম্লবা বুদ্ধিস্তকী অরিবা লাইরিক অমা ভারতকী রাস্ত্রপতিদা খুদোল তমগনি। নুমিৎ অদুগী অতৈ থৌরমশিং হায়বদি বুদ্ধিস্ত লাইনীংগী লুচিংবশিং, মালেমগী মফম কয়াদগী লাকপা লুচিংবশিং অমসুং অখঙ-অহৈশিংগী পাউজেলশিং সরনাথ অমসুং বুদ্ধ গয়াদগী শন্দোক্কনি। কোবিদ-১৯ লাইচৎনা মরম ওইদুনা, চহি অসিগী মে ৭দা ভর্চুএল বাইসাখ (বুদ্ধ পুর্নিমা) মাইপাক্না পাংথোকখিবগুম , থৌরম অসিসু ভর্চুএল ওইনা পাংথোক্কনি। জুলাই ৪গী থৌরম অসি মালেম শীনবা থুংনা ৱেবকাস্ত তৌদুনা চাউরাক্না ভক্ত লাখ ৩০ রোম য়েংগনি হায়না থাজরি।
পি.এম. মোদীনা হান্নগী পি.এম.শ্রী ঐচ. দি. দেবেগৌদাগা ৱারী শান্নখ্রে

প্রধান মন্ত্রী শ্রী নরেন্দ্র মোদীনা, হান্নগী প্রধান মন্ত্রী শ্রী ঐচ.দি. দেবেগৌদাগা ৱারী শান্নখ্রে অমসুং মহাক অমসুং মহাক্কী লোয়নবীগী হকচাংগী মরমদা হংখ্রে। ত্বীত অমদা প্রধান মন্ত্রীনা হায় মদুদি, “হান্নগী প্রধান মন্ত্রী Shri @H_D_Devegowda জিগা ৱারী শন্নরে অমসুং মহাক অমসুং মহাক্কী লোয়নবীগী হকচাংগী মরমদা হংখ্রে। য়াম্না অথুবা মতমদা ফগৎনবা থৌনিজরি” ।
প্রধান মন্ত্রীনা হিস হোলিনেস দলাই লামাদা মহাক্কী ৮৬শুবা মপোক নুমিৎতা হরাও তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা হিস হোলিনেস দলাই লামাদা মহাক্কী ৮৬শুবা মপোক নুমিৎতা হরাও তয়াম্বা ফোংদোক্নবা ৱারী শাখ্রে। ত্বীত অমদা, প্রধান মন্ত্রীনা হায়, “হিস হোলিনেস দলাই লামাদা মহাক্কী ৮৬শুবা মপোক নুমিৎতা হরাও তয়াম্বা ফোংদোক্নবা ফোন্দা ৱারী শাখ্রে। ঐখোয়না মহাকপু পুন্সি নুংশাংবা অমসুং মশা-মউ ফবা পুন্সি অমা ওইরসনু হায়না য়াইফ পাউজেল পীখ্রে”।
ৱার্ল্দ এনভাইরনমেন্ত দেনা লাকপদা প্রধান মন্ত্রীনা মীয়ামদা য়াইফ-পাউজেল পীখ্রে

ৱার্ল্দ এনভাইরনমেন্ত দেনা লাকপদা প্রধান মন্ত্রী শ্রী নরেন্দ্র মোদীনা মীয়ামদা য়াইফ-পাউজেল পীখ্রে। প্রধান মন্ত্রীনা হায়খি, “ৱার্ল্দ এনভাইরনমেন্ত দেগী য়াইফ-পাউজেল পীজরি। ঐখোয়গী তুংগী চারোল-শুরোলশিংনা মহৌশাগা লোয়ননা, শান্তি লৈনা অমোৎ অকায় চেন্দবা অমসুং অশং-অমান্তনা থল্লবা প্লানেৎ অমদা লৈজবা ফংহৌনবা ঐখোয় পুন্না হোৎনমিন্নরসি।”
২০১৯গী ফেব্রুৱারী ১১দা প্রধান মন্ত্রীনা পেত্রোতেক-২০১৯ হৌদোক্কনি

২০১৯গী ফেব্রুৱারী ১১দা প্রধান মন্ত্রীনা উত্তর প্রদেশকী গ্রেতর নোইদাদা লৈরিবা ইন্দিয়া এক্সপো সেন্তরদা পেত্রোতেক-২০১৯ হৌদোক্কনি। থৌরম অদুগী হৌদোকপগী সেসনদসু মহাক্না ৱা ঙাংগনি। পেত্রোতেক-২০১৯ অসি ভারতকী ফ্লেগশিপ হাইদ্রোকার্বোন কনফরেন্সগুম্না খন্নৈ। ১৩শুবা ইন্তর্নেস্নেল ওইল এন্দ গ্যাস কনফরেন্স অমসুং একজিবিসন, পেত্রোতেক-২০১৯ অসি ভারত সরকারগী পেত্রোলিয়ম অমসুং নেচরেল গ্যাস মন্ত্রালয়গী মখাদা ওর্গনাইজ তৌবনি। ২০১৯গী ফেব্রুৱারী ১০দগী ১২ ফাওবা নুমীৎ হুম্নি পাংথোক্কদবা অচৌবা থৌরম অসিনা ভারতকী ওইল অমসুং গ্যাস সেক্তরদা হৌজিক ওইরিবা মার্কেৎ অমসুং ইনবেস্তর ফ্রেন্দলী দিবেলপমেন্তশিং উৎকনি। পার্তনর লৈবাকশিংদগী ইনর্জী মন্ত্রী ৯৫ হেন্না অমদি চাউরাক্না লৈবাক ৭০দগী দেলিগেৎ ৭০০০না পেত্রোতেক-২০১৯গী শরুক ওইগনি। কনফরেন্স অসিগা লোয়ননা থৌরম অসিদা স্ক্ব্যার মীতর ২০,০০০ হেন্না শন্দোক্লিবা গ্রেতর নোইদাগী ইন্দিয়ন এক্সপো মার্ত্তা একজিবিসন অমা পাংথোক্কনি। পেত্রোতেক-২০১৯ একজিবিসন অসিদা লৈবাক ১৩ হেনবদগী পেবিলিয়োনশিং অমসুং লৈবাক ৪০ হেনবদগী একজিবিতর ৭৫০গী ময়ানা মেক ইন ইন্দিয়া অমসুং রিন্যুয়েবল ইনর্জীগী থিমগী ওইবা লমশিংদা শরুক য়াগনি। হৌখিবা ২০১৬কী দিসেম্বর ৫দা প্রধান মন্ত্রীনা পেত্রোতেক-২০১৬গী ১২শুবা এদিসন হৌদোকখি। মহাক্না হায়খি মদুদি, “তুংগী ভারতকী ইনর্জীগীদমক ঐহাক্কী মীৎয়েং অসি য়ুম্বী মরি লৈরি: ইনর্জী এসেস, ইনর্জী ইফিসিয়েন্সী, ইনর্জী সস্তেনেবিলিতী অমসুং ইনর্জী সেক্যুরিতী।” প্রধান মন্ত্রীনা মালেমগী হাইদ্রোকার্বোন কম্পেনীশিংবু মেক ইন ইন্দিয়াদা লাক্নবা বার্তন তৌখি অমদি ঐখোয়গী পান্দমদি রেদ তেপ্পু রেদ কার্পেৎনা মহুৎ শিন্দোকপনি হায়না থাজবা পীখি।
প্রধান মন্ত্রীনা মধ্য প্রদেশকী রীৱাদা থোকখিবা লাইবক থীবা লম্বীগী খুদোংথিবা থৌদোক অমনা মরম ওইদুনা লৈখিদ্রবশিংদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মধ্য প্রদেশকী রীৱাদা থোকখিবা লাইবক থীবা লম্বীগী খুদোংথিবা থৌদোক অমনা মরম ওইদুনা লৈখিদ্রবশিংদা অৱাবা ফোঙদোকখ্রে। প্রধান মন্ত্রীনা লৈখিদ্রবশিংগী ইমুংগী মীওইদা লুপা লাখ ২গী এক্স-গ্রেসিয়া অমসুং অশোক-অপন নংখ্রবশিংদা লুপা ৫০,০০০ পীরগনি হায়না লাউথোকখ্রে। প্রধান মন্ত্রীনা রাজ্য সরকারগী মীৎয়েং মখাদা অৱাবা তারবশিংদা অঙম্বা মতেং পুম্নমক লোকেল এদমিনিস্ত্রেসন্না পীরি হায়নসু ফোঙদোকখি। প্রধান মন্ত্রীগী লোইশঙনা ত্বিত তৌখি; “মধ্য প্রদেশকী রীৱাগী নেস্নেল হায়ৱেদা থোকখিবা থৌদোক অদু থমোয় শোক্নীংঙাই ওই। থৌদোক অদুদা লৈখিদ্রবশিংদা ঐহাক্না অৱাবা ফোঙদোকচরি। মসিগা লোয়ননা ঐহাক্না অশোক অপন নংখ্রবশিং অথুবদা ফগৎলকপা ওইরসনু হায়না থৌনিজরি। রাজ্য সরকারগী মীৎয়েং মখাদা অৱাবা তারবশিংদা অঙম্বা মতেং পুম্নমক লোকেল এদমিনিস্ত্রেসন্না পীরি।” “প্রধান মন্ত্রীনা মধ্য প্রদেশকী লাইবক থীবা বস এক্সিদেন্তগী থৌদোক্তা লৈখিদ্রবশিংগী ইমুং মনুংদা পি.এম.এন.আর.এফ.তগী লুপা লাখ ২গী এক্স-গ্রেসিয়া পীনবা লাউথোকখ্রে। অশোক অপন নংখ্রবশিংদা লুপা ৫০,০০০ পীরগনি।”
প্রধান মন্ত্রীনা নেহরু মেমোরিএল ম্যুজিয়ম এন্দ লাইব্রেরী সোসাইতীগী চহিগী জেনেরেল মীফম থৌরম মপু ওইদুনা পাঙথোকখ্রে

প্রধান মন্ত্রী, শ্রী নরেন্দ্র মোদীনা এন.এম.এম.এল. সোসাইতীগী চহিগী জেনেরেল মীফম থৌরম মপু ওইনা শরুক য়ারদুনা, নহাশিংগী মরক্তা থিজিন হুমজিনবা, স্কোলারসিপ পুক্নিং থৌগৎনবা অমদি পুৱারীবু হেন্না পাম্নহনবা ৱাফম থমখি‍। প্রধান মন্ত্রীনা পি.এম.-সঙ্গ্রহলয়বু নহাশিংগী মরক্তা হেন্না পাম্নহন্নবা পাম্বৈশিংসু খন্নখি‍। প্রধান মন্ত্রীনা ত্বীত তৌরদুনা ফোঙদোকখি; “এন.এম.এম.এল. সোসাইতীগী চহিগী জেনেরেল মীফম থৌরম মপু ওইনা শরুক য়ারুরে‍। নহাশিংগী মরক্তা থিজিন হুমজিনবা, স্কোলারসিপ পুক্নিং থৌগৎনবা অমদি পুৱারীবু হেন্না পাম্নহনবা ৱাফম থমখি‍। পি.এম.-সঙ্গ্রহলয়বু নহাশিংগী মরক্তা হেন্না পাম্নহন্নবা পাম্বৈশিংসু খন্নখি‍।” https://www.pib.gov.in/PressReleaseIframePage.aspx?PRID=1888097
প্রধান মন্ত্রী শ্রী নরেন্দ্র মোদী অমসুং রিপব্লিক ওফ মালদ্বীবকী প্রসিদেন্ত ঐচ.ই. ইব্রাহিম মোহমদ সোলিহগা ফোন্দা ৱারী শাবা

প্রধান মন্ত্রী শ্রী নরেন্দ্র মোদী অমসুং রিপব্লিক ওফ মালদ্বীবকী প্রসিদেন্ত ঐচ.ই. ইব্রাহিম মোহমদ সোলিহগা ঙসি তেলেফোন্দা ৱারী শান্নখ্রে। প্রসিদেন্ত সোলিহনা প্রধান মন্ত্রী মোদীবু কোবিদ লায়চৎ অসিবু লান্থেংনবদা ভারতনা পীরিবা কোওপরেসন অমসুং মতেং অসিদা থাগৎপা ফোংদোকখ্রে। লুচিংবা অনিনা মালদ্বীবতা ভারতনা পীরিবা চাওখৎ থৌরাংগী প্রোজেক্তশিং চংশিল্লিবা থবকশিং য়েংশিনখি অমসুং কোবিদকী লায়চৎ মনুং অসিদা অপনবা কয়া অমগী মনুংদা অহেনবা চাওখৎপা পুরকপগীদংক অপেনবা ফোংদোকখি। মালদ্বীব অসি ‘য়ুম্লোন্নবদা হান্না’ পোলিসী অমসুং সেক্যুরিতী এন্দ গ্রোথ ফোর ওল ইন দ রিজন (এস.এ.জি.এ.আর.)দা মরুওইবা য়ুম্বীনি হায়না প্রধান মন্ত্রীনা পাউদমখি। ফোরেইন মিনিস্তর অব্দুলা শাহিদনা য়ু.এন. জেনেরেল এসেমব্লীগী প্রসিদেন্ত ওইনা খল্লকপদা প্রধান মন্ত্রীনা ঐচ.ই. প্রসিদেন্ত সোলিহদা হরাওবা ফোংদোকখি। লুচিংবা অনিগী তেলেফোন্দা ৱারী শাবা অসিদা নাকন অনিগী লৈনরিবা মরী অসি য়েংশিন্নবগী খুদোংচাবা অমা পীখি অমসুং মখা তানা লৈবাক অনি অসিগী মরীদা কোওপরেসন পীনবা তাঞ্জা অমা ফংখি।
প্রধান মন্ত্রীনা ওক্তোবর ১দা ফাইব-জি সর্বিস হৌদোক্কনি

অনৌবা তেক্নোলোজিগী তাঙ্কক অমদা খোঙ থাংজিল্লদুনা, প্রধান মন্ত্রী শ্রী নরেন্দ্র মোদীনা ওক্তোবর ১গী অয়ুক পুং ১০ তাবদা নিউ দিল্লিগী প্রগতি মাইদান্দা ফাইব-জি সর্বিস হৌদোক্লগনি। ফাইব-জি তেক্নোলোজি অসিনা মপুংফানা নেতৱার্ক ফংহনগনি, দেতা রেত ৱাংগনি, লো লেতেন্সি লৈগনি অমসুং অৱাংবা থাক্কী ই-পাউ ফাউনবগী খুদোংচাবা লৈগনি। মসিনা মৈ য়াম্না চাদবা, স্পেকত্রম ফজনা মথৌ পাংথোকপা অমসুং নেতৱার্ক ফজনা ফংবা হেনগৎহনগনি। প্রধান মন্ত্রীনা ৬শুবা ইন্দিয়া মোবাইল কংগ্রেস(আই এম সি)শু হৌদোক্কনি। আই.এম.সি-২০২২ অসি “নিউ দিজিতেল য়ুনিভর্স” হায়বা পান্দমদা ওক্তোবর ১-৪, ২০২২ ফাওবা পাংথোক্কদবনি। মসিদা শক্নাইরবা থিঙ্করশিং, ওন্ত্রেপ্রেনিউয়রশিং, ইন্নোবেতরশিং অমসুং সরকারগী ওফিসিএলশিং পুনশিন্দুনা অনৌবা দিজিতেল তেক্নোলোজিগী অঙকপা খুদোংচাবশিং লৌনবা অমসুং দিজিতেল তেক্নোলোজি শন্দোক্নবগী মতাংদা ৱা খন্নগনি।
প্রধান মন্ত্রী অমসুং উজবেকিস্তানগী রাস্ত্রপতিগী মরক্তা লৈবাক অনিগী মীফম পাঙথোকখ্রে

প্রধান মন্ত্রী শ্রী নরেন্দ্র মোদীনা রিপব্লিক ওব উজবেকিস্তানগী রাস্ত্রপতি, ঐচ.ই. মিস্তর শবকাত মির্জিয়োয়েবকা ঙসি সমর্কন্দ, উজবেকিস্তান্দা সাঙহায় কোওপরেসন ওর্গানাইজেসন (এস.সি.ও.)গী কাউন্সিল ওব হেদস ওব স্তেৎকী ২২শুবা মীফমগা ইরোইননা উনখ্রে। চহি অসি লৈবাক অনিগী ওইনদি দিপ্লোমেতিক্কী ওইবা মরী শাগৎমিন্নরকপগী চহি ৩০শুবা পালন তাবনা য়াম্না অখন্নবা চহি অমা ওইরি। লুচিংবা অনিনা লৈবাক অনিগী লৈনরিবা মরীদা লাকপা খুমাং চাউশিনবশিং অমসুং দিসেম্বর ২০২০দা ভর্চুএল সম্মিৎকী ৱারেপশিং থবক্তা ওন্থোকখিবগীদমক শিংথাখি। লুচিংবা অনিনা লৈবাক অনিগী মতেংশিংগী মতাংদা লৈবা হীরমশিংদা হেন্না মরুওইবা পীখি, মরুওইনা লল্লোন ইতীক, শেন্মিৎলোনগী তেংবাং অমসুং কন্নেক্তিবিতীনি। মখোয়না লল্লোন ইতীক্কী মায়কৈ পাকথোক চাউথোকহন্নবা অমসুং ত্রেদ অমসুং ইনভেস্তমেন্ততা তুং কোইনগী ওইবা এরেঞ্জমেন্ত অমা থম্বগী মরুওইবা খন্নখি। কন্নেক্তিবিতী হায়বসিনা হীরম অসিগী মতাংদা লৈবা থবকশিং পায়খৎপদা খ্বাইদগী মরুওইবা অমনি হায়না লৌনখি, মসিগী মথক্তা, চাবহার পোর্ত অমসুং ইন্তর্নেসনেল নোর্থ সাউথ ত্রান্সপোর্ত কোরিদোর চাউনা শীজিন্নবসু য়াওরি। লুচিংবশিংনা ভারতকী চাউখৎলোনগী খঙজ-হৈজবশিং অমসুং এক্সপর্তাইজদা য়ুম্ফম ওইদুনা ইনফোর্মেসন তেক্নোলোজী, হেল্থকেয়র, হায়র এজুকেসন অসিনচিংবশিংগুম্বা হীরমশিংদা মতেং পীননবা হৌদোক্নখি। ভারতকী এজুকেসনেল ইন্সতিত্যুসন হাংদোকপা অমসুং উজবেক অমসুং ভারতকী য়ুনিভর্সিতীশিংগী মরক্তা মপাং ওইনবসু তরাম্না ওকনখি। আফঘনিস্তান য়াওনা রিজনেল ওইবা ইস্যুশিংগী মতাংদসু খন্নখি। আফঘনিস্তানগী ঙখৈ অসি হিংশাগী থবকশিংদা শীজিন্নরোইদবনি হায়না লুচিংবশিংনা মোৎ অমত্তা ওইনা য়ানখি। লুচিংবশিং অসিনা চহি অসিগী জনুৱারীদা পাঙথোকখিবা অহানবা ইন্দিয়া সেন্ত্রেল এসিয়া সম্মিতকী আউৎকমশিংদা মরুওইবা থমখি। মখোয়না সম্মিতকী ৱারেপশিংবু থবক্তা ওন্থোক্তুনা পুরক্লিবা খুমাং চাউশিনবশিং খঙমিন্নখি। প্রধান মন্ত্রীনা রাস্ত্রপতি মির্জিয়োয়েবপু এস.সি.ও. সম্মিত মায় পাক্না পাঙথোকখিবগীদমক অমসুং উজবেকিস্তান্না মায় পাক্না চীয়রমেনশিপ লৌখিবগীদমক থাগৎপা ফোংদোকখি।
প্রধান মন্ত্রীনা লোকনায়ক জয়প্রকাশ নারায়নবু মহাক্কী মপোক কুমওন্না লাকপদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা লোকনায়ক জয়প্রকাশ নারায়নবু মহাক্কী মপোক কুমওন্না লাকপদা ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; “লোকনায়ক জে.পি.বু মহাক্কী মপোক কুমওন্না লাকপদা ইকাই খুম্নবা উৎচরি। মহাক্না ভারতকীদমক শীংথানীংঙাই ওইনা শরুক তম্লমখি। মহাক্না জাতি শেমগৎনবগী ৱাখল্লোন্দা মশাবু কত্থোকচনবা মীওই লাখ কয়াদা ইথিল পীবীরমখি। মহাক অসি দেমোক্রেতিক ওইবা ৱাখল্লোনশিংগী লমজিং মৈরা ওইনা মতম চুপ্পদা নীংশিংদুনা লৈহৌরগনি।”